stanford-oval/wikipedia huggingface dataset:
การบุกครองอินโดจีนฝรั่งเศสของญี่ปุ่น

การบุกครองอินโดจีนฝรั่งเศสของญี่ปุ่น(仏印進駐 Futsu-in shinchū) เป็นการเผชิญหน้าทางทหารในช่วงระยะสั้นระหว่างจักรวรรดิญี่ปุ่นและรัฐฝรั่งเศสในทางตอนเหนือของอินโดจีนฝรั่งเศส การต่อสู้ได้ดำเนินตั้งแต่วันที่ 22 ถึง 26 กันยายน ค.ศ. 1940 พร้อมกับยุทธการที่กวางสีตอนใต้ในสงครามจีน-ญี่ปุ่น
เป้าหมายหลักของญี่ปุ่นคือการขัดขวางต่อสาธารณรัฐจีนจากการนำเข้าอาวุธและเชื้อเพลิงผ่านทางอินโดจีนฝรั่งเศสที่ไปตามเส้นทางรถไฟสายคุนหมิง-ไฮฟอง จากท่าเรือไฮฟองของอินโดจีน ผ่านทางเมืองหลวงของฮานอยถึงเมืองคุนหมิงในยูนนานของจีน
แม้ว่าจะมีการตกลงกันระหว่างรัฐบาลฝรั่งเศสและญี่ปุ่นก่อนการสู้รบ ผู้มีอำนาจไม่สามารถควบคุมเหตุการณ์บนพื้นดินได้เป็นเวลาหลายวันก่อนที่ทหารจะหยุดยิง ตามข้อตกลงก่อนหน้านี้, ญี่ปุ่นได้รับอนุญาตให้ครองเมืองตังเกี๋ยในทางตอนเหนือของอินโดจีนและปิดกั้นจีนได้อย่างมีประสิทธิภาพ
เบื้องหลัง

ในช่วงต้นปี 1940 กองทัพของจักรวรรดิญี่ปุ่น ได้ลงมาถึงตอนใต้ของมณฑลกวางสีในเขตเมืองหลงชู ซึ่งเป็นสถานที่ที่ทางหนึ่งของทางรถไฟสายคุณหมิง-ไฮฟอง โดยอยู่บริเวณเขตชายแดนกับเมืองพิงเซียง ซึ่งในตอนนั้นกำลังตัดทางรถไฟไปทางตะวันตกอันเป็นทางไปเมืองคุณหมิง ซึ่งทางรถไฟสายนี้เป็นทางที่สำคัญที่สุดที่รัฐบาลจีนจะสามารถติดต่อออกสู่ภายนอกได้อย่างปลอดภัยที่สุด
ในช่วงวันที่ 20 มิถุนายนปี 1940 ฝรั่งเศสเริ่มเพลี้ยพร้ำจากการบุกของเยอรมันเข้าไปทุกที ก่อนที่ในอีกไม่กี่วันต่อมารัฐบาลฝรั่งเศสออกเสียงส่งให้จอมพลฟีลิป เปแต็งขึ้นสู่ตำแหน่งประธานาธิบดีหลังการประกาศยอมแพ้ต่อนาซีเยอรมัน ซึ่งนี่นำไปสู่การล่มของสาธารณรัฐที่ 3 ชาวเมืองฝรั่งเศสส่วนมากยอมจำนนต่อเยอรมันแต่โดยดี ซึ่งกลุ่มรัฐบาลอาณานิคมตามที่ต่างๆ ก็ให้การสนับสนุนอำนาจของฟิลิป เปแต็งที่วีชี นำไปสู่การตั้งวิชีฝรั่งเศสนั่นเอง แต่ชาวฝรั่งเศสก็ไม่ได้ยอมจำนนต่อเยอรมันไปเสียหมด ชาวฝรั่งเศสส่วนหนึ่งอันนำโดยชาร์ล เดอ โกลได้หนีไปตั้งรัฐบาลพลัดถิ่นหรือฝรั่งเศสเสรีที่อังกฤษ
เปิดฉากรุกราน

ข้อตกลงที่ได้จากการเจรจาระหว่างสองตัวแทน ถูกกระจายสื่อสารไปตามหน่วยงานต่างๆของญี่ปุ่นในช่วง 21.00 น. อันเป็นหนึ่งชั่วโมงก่อนจะถึงเส้นตายในคำขู่ โดยคาดว่ากองทหารกลุ่มแรกจะออกจาประเทศไปโดยเรือ แต่ถึงกระนั้นผลของการเจรจานี้ไม่ได้รับการยอมรับจากกองพลทหารราบที่ 22 เพราะเห็นว่าตัวเองไม่ได้รับสิทธิประโยชน์จากการเจรจา ร่วมทั้งยังสั่งให้กองทหารราบที่ 5 ใต้ผู้บังคับบัญชาพลโทอาเคโตะ นากามูระ ส่งกองกำลังของตนข้ามชายแดนมายังด่ง ด๋างในช่วงสี่ทุ่ม
เมื่อกองกำลังของญี่ปุ่นบุกเข้ามายังด่ง ด๋าง ทหารฝรั่งเศสจึงเริ่มต่อสู้กับญี่ปุ่นจนการต่อสู้ลุกลามไปทั่วเมืองต่างๆทั่วทั้งชายแดน ที่หลั่งเซินอันเป็นเมืองหลักที่ประจำการของทหารฝรั่งเศสส่วนมากในชายแดนอินโดจีนได้ถูกกองทหารญี่ปุ่นล้อมเมืองเอาไว้ในทุกด้าน เมื่อไม่เห็นโอกาสชนะพวกเขาเลยยอมจำนนในวันที่ 25 กันยายน โดยก่อนจะยอมแพ้ก็มีการทำลายอาวุธของตัวเอง อย่างตัวปิดลูกกระสุนปืนใหญ่ของปืนใหญ่ 150 mm ก็ถูกทิ้งลงแม่น้ำเพื่อไม่ให้ญีปุ่นใช้ ซึ่งเป็นิวิธีเดียวกับที่ฝรั่งเศสเคยใช้กับจีนในตอนทำสงครามจีน-ฝรั่งเสสในปี 1884-1885
ในช่วงที่มีการต่อสู้ตามตะเข็บชายแดนอยู่นั้น รัฐบาลอินโดจีนประท้วงรัฐบาลญี่ปุ่นถึงการละเมิดการเจรจาของกองทัพญี่ปุ่น แต่ญี่ปุ่นไม่ได้ตอบโต้เรื่องนี้ พวกเขาใช้ฝูงบินที่ประจำการอยู่บนกองเรือที่มารออยู่ในอ่าวตังเกี๋ยอยู่ก่อนแล้วในการโจมตีเมืองท่า และมีเป้าหมายสำคัญในการยกพลขึ้นบกบนแผ่นดินเวียดนาม แน่นอนว่ารัฐบาลอินโดจีนไม่ยอมรับเรื่องนี้แน่ แต่พวกเขาก็ไม่สามารต้านทานกับกองทัพของจักรวรรดิญีปุ่นได้ พวกเขาสามารถขึ้นฝั่งได้ที่เมืองด่งถัก ทางตอนใต้ของไฮฟอง ซึ่งในช่วงบ่ายของวันนั้นก็มีกองกำลังกว่า 4500 คน และรถถังอีกกว่า 12 คันเข้ามาอยู่ในดินแดนเวียดนามแล้ว
การต่อสู้ได้จบลงในเย็นของวันที่ 26 กันยายน โดยญี่ปุ่นได้ยึดฐานทัพอากาศไกแลมนอกกรุงฮานอย ยึดเมืองตามแนวเส้นทางรถไฟไฮฟองตามตะเข็บชายแดน รวมทั้งยังตรึงกำลังพลไว้ที่เมืองท่าไฮฟอง และฮานอยไม่ต่ำกว่า 500 คนในแต่ละเมือง
เหตุการณ์สืบเนื่อง

บทความหลัก: กรณีพิพาทอินโดจีน
หลังการต่อสู้ที่เกิดขึ้นในเมืองหลั่งเซิน รัฐบาลญี่ปุ่นได้ประกาศคำขอโทษพร้อมส่งเมืองและเหล่านักโทษให้กลับสู่อาณัติของรัฐบาลอาณานิคมอีกครั้งในวันที่ 5 ตุลาคม
การจะบุกลึกลงไปทางตอนใต้ของอินโดจีนเป็นสิ่งที่ญีปุ่นยังไม่สามารถกระทำได้ในทันที เพราะกองกำลังของฝรั่งเศสถูกส่งไปเสริมกำลังอีกกว่า 4,000 นาย รวมทั้งการบุ่มบ่ามโจมตีเข้าไปอาจจะกระทบกับความสัมพันธ์ระหว่าง ญี่ปุ่น อังกฤษ อเมริกาได้ ทำให้ญี่ปุ่นต้องให้ความสนใจปัญหาของโซเวียตที่กำลังลุกล้ำเข้ามาในเขตอิทธิพลแมนจูเรียของญีปุ่นก่อน แต่ว่าจุดเปลี่ยนของการศึกนี้ก็เกิดขึ้นเมื่อกองทัพนาซีเปิดฉากจู่โจมโซเวียตในปฏิบัติการบาบารอสซ่า นั่นทำให้รัฐบาลญี่ปุ่นเปิดการลุกลงไปในเอเชียเพื่อแย่งชิงทรัพยากรอันอุดมสมบูรณ์ของเอเชียตะวันออกเฉียงใต้ เนื่องด้วยการที่สหรัฐไม่ยอมส่งทรัพยากรโดยเฉพาะอย่างยิ่ง "น้ำมัน" มาให้กับญี่ปุ่นในการทำศึกกับจีน รวมทั้งยีงปิดเส้นทางการค้าของญีปุ่นนั่นทำให้ญี่ปุ่นต้องใช้มาตรการเพื่อแย่งชิงทรัพยากร โดยในช่วงการบุกอินโดจีนนั้นกองกำลังกว่า 140,000 นายได้เริ่มบุกยึดอินโดจีนตั้งแต่วันที่ 28 กรกฎาคม 1941 แม้ชาวฝรั่งเศสจะยังคงมีอิทธิพลในรัฐบาลอาณานิคมแต่หลังจากการรัฐประหารของญี่ปุ่นในปี 1945 ทำให้พวกพนักงานชาวฝรั่งเศสส่วนมากโดนปลด และแทนที่ด้วยชาวญี่ปุ่นแทน
แหล่งข้อมูลอื่น

Prisoners of the Japanese
(ฝรั่งเศส) French Indochina during World War II (dossier), Dr. Jean-Philippe Liardet เก็บถาวร 2012-02-05 ที่ เวย์แบ็กแมชชีน
"Occupation of French Indochina" เก็บถาวร 2012-03-24 ที่ เวย์แบ็กแมชชีน, Nippon News, No. 18. in the official website of NHK.
ศิริศักดิ์ ยอดญาติไทย

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ศิริศักดิ์ ยอดญาติไทย
วันเกิด:   (1969-03-29) 29 มีนาคม ค.ศ. 1969 (55 ปี)
สถานที่เกิด:  มหาสารคาม ประเทศไทย
ส่วนสูง:  1.71 m (5 ft 7 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  นครปฐม ยูไนเต็ด (ประธานเทคนิค)
สโมสรอาชีพ*
| ปี |  ทีม |  ลงเล่น |  (ประตู) |
| 1988–1997 |  โอสถสภา |   |   |
ทีมชาติ
|  |  ไทย |   |   |
จัดการทีม
1998–2015:  โอสถสภา (เยาวชน)
2016–2017:  ไทยฮอนด้า ลาดกระบัง
2017–2019:  ทีมชาติไทย (ผู้ช่วย)
2019:  ทีมชาติไทย
2019–2020:  ขอนแก่น
2020–2021:  บีจี ปทุม ยูไนเต็ด (เยาวชน)
2021:  อุดรธานี
2021–2022:  พัทยา ดอลฟินส์ ยูไนเต็ด
2024–:  นครปฐม ยูไนเต็ด (ประธานเทคนิค)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ศิริศักดิ์ ยอดญาติไทย หรือ โค้ชโต่ย (เกิด 29 มีนาคม พ.ศ. 2512) อดีตนักฟุตบอลชาวไทย ปัจจุบันเป็นประธานเทคนิคให้กับนครปฐม ยูไนเต็ดในไทยลีก
ศิริศักดิ์ เคยรับหน้าที่รักษาการหัวหน้าผู้ฝึกสอนทีมชาติไทย  หลังจากที่ มิลอวัน ราเยวัตส์ ถูกปลดออกจากตำแหน่งหัวหน้าผู้ฝึกสอนฟุตบอลทีมชาติไทยในการแข่งขันเอเชียนคัพ 2019 โดยเขาทำผลงานให้ทีมชาติไทยสามารถเข้าสู่รอบ 16 ทีมสุดท้ายเอเชียนคัพได้ในรอบ 47 ปี
เกียรติยศ > หัวหน้าผู้ฝึกสอน

ไทยลีก 3 โซนภาคตะวันออก: 2564–65
ไทยลีกดิวิชัน 1: 2559
แหล่งข้อมูลอื่น

Soccerway Profile
| ก่อนหน้า |  | ศิริศักดิ์ ยอดญาติไทย |  | ถัดไป |
| --- | --- | --- | --- | --- |
| มิลอวัน ราเยวัตส์ |  |   ผู้ฝึกสอนทีมชาติไทย  (พ.ศ. 2562) |  | อากิระ นิชิโนะ |
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
| ด ค กผู้จัดการทีมในชุดชนะเลิศไทยลีก 2 |
| --- | --- |
 2554: วิสูตร  2555: สมชาย (ม)  2556: นราศักดิ์  2557: คัมเบะ  2558: ธชตวัน  2559: ศิริศักดิ์  2560: อามาโต  2561: ธีระศักดิ์  2562: ดุสิต  2563–64: สมชาย (ช)  2564–65: วานเดอร์เลย์  2565–66: ธงชัย  2566–67: ธีระศักดิ์
อารักษ์ ชลธาร์นนท์

| อารักษ์ ชลธาร์นนท์ป> ช. |
| --- | --- |

รัฐมนตรีว่าการกระทรวงพลังงาน
ดำรงตำแหน่ง 18 มกราคม – 28 ตุลาคม 2555  (9 เดือน 10 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: พิชัย นริพทะพันธุ์
ถัดไป: พงษ์ศักดิ์ รักตพงศ์ไพศาล
 
ข้อมูลส่วนบุคคล
เกิด: 16 พฤษภาคม พ.ศ. 2493 (74 ปี)
ศาสนา: พุทธ
คู่สมรส: เบญจา ชลธาร์นนท์

อารักษ์ ชลธาร์นนท์ อดีตรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร (ครม.ยิ่งลักษณ์ 2) และอดีตประธานเจ้าหน้าที่บริหารบริษัท ไทยคม จำกัด (มหาชน)
ประวัติ

อารักษ์ ชลธาร์นนท์ เกิดเมื่อวันที่ 16 พฤษภาคม พ.ศ. 2493 เป็นบุตรของนายอรุณ กับนางสมร ชลธาร์นนท์ จบการศึกษาจากคณะวิศวกรรมศาสตร์ จุฬาลงกรณ์มหาวิทยาลัย เพื่อนร่วมรุ่นกับ บุญคลี ปลั่งศิริ
อารักษ์ สมรสกับเบญจา ชลธาร์นนท์ (สกุลเดิม อรรฆยาณกุล) มีบุตร 2 คน
การทำงาน

อารักษ์ เป็นนักธุรกิจด้านโทรคมนาคม เคยดำรงตำแหน่งผู้อำนวยการบริษัท แอดวานซ์ อินโฟร์ เซอร์วิส จำกัด (มหาชน) ในระหว่างปี พ.ศ. 2534-2535 เป็นผู้อำนวยการบริษัทชินวัตรอินเตอร์เนชั่นแนล จำกัด (มหาชน) ต่อมาในปี พ.ศ. 2543 ได้รับตำแหน่งกรรมการบริหารบริษัท เอไอเอส และเป็นกรรมการบริหารบริษัท ชินคอร์ปอเรชั่น จำกัด (มหาชน) ตั้งแต่ปี พ.ศ. 2544 ถึงปี พ.ศ. 2554
อารักษ์ ได้รับโปรดเกล้าฯ ให้ดำรงตำแหน่งรัฐมนตรีว่าการกระทรวงพลังงาน ในรัฐบาลของนางสาวยิ่งลักษณ์ ชินวัตร (ครม.ยิ่งลักษณ์ 2) ในเดือนมกราคม พ.ศ. 2555 สืบแทนนายพิชัย นริพทะพันธุ์ แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 3 ต่อมาถูกปรับออกในเดือนตุลาคม พ.ศ. 2555 โดยมีนายพงษ์ศักดิ์ รักตพงศ์ไพศาล เข้ามาทำหน้าที่แทน
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ซายากะ โอฮาระ

| ซายากะ โอฮาระ |
| --- | --- |
大原 さやか
เกิด:  (1975-10-06) 6 ตุลาคม ค.ศ. 1975 (49 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: สหกรณ์ผู้บริโภคนักแสดงโตเกียว
ส่วนสูง: 158 ซม.
ซายากะ โอฮาระ (大原 さやか,  6 ธันวาคม 1975 -) เป็น นักพากย์, ผู้บรรยาย, ดีเจ และ นักจัดรายการวิทยุ หญิง ชาวญี่ปุ่น เกิดที่เมืองโยโกฮามะ จังหวัดคานางาวะสังกัดสหกรณ์ผู้บริโภคนักแสดงโตเกียว
ผลงานพากย์

สตราทอสโฟร์ (คิซารางิ ซายากะ)
อาเรีย (อลิเซีย ฟลอเรนซ์)
Xxxโฮลิค (อิจิฮาระ ยูโกะ)
โทระโดระ! ยายเสือใสกับนายหน้าโหด (ทากาสึ ยาสึโกะ)
วุ่นรัก นักดนตรี (ซง รุย)
อุมิเนโกะโนะนากุโคโระนิ (เบอาตรีเช กัสติลโยนี)
วัลคีเรียโครนิเคิล (เซลเวเรีย เบลส)
แฟรี่เทล ศึกจอมเวทอภินิหาร (เอลซา สการ์เล็ต)
ปฐมบทสงครามจอกศักดิ์สิทธิ์ (ไอริสฟีล ฟอน ไอนซ์แบร์น)
อัลด์โนอา.เซโร่ (ไคซึกะ ยุกิ)
สาวอัจฉริยะไพ่นกกระจอก (อิวาโตะ คาสึมิ)
ผ่าเหวนรก (โอเซน)
โกลเดนคามุย (อิเอนากะ คาโนะ)
อาร์เต (เวโรนิกา)
เอเดนส์ซีโร่ (เอลซี คริมสัน)
เซเลอร์มูน (ไคโอ มิจิรุ)
พันธนาการแห่งราชันย์กุหลาบ (มาร์กาเรตแห่งอ็องฌู)
เดไออิมอน สิ่งที่พบพาน (อิริโนะ ฟุกิ)
มายโฮมฮีโร (โทสุ คาเซ็ง)
ทฤษฎีบีซีเอส

ทฤษฎี BCS เสนอโดย จอห์น บาร์ดีน (John Bardeen), ลีออน นีล คูเปอร์ (Leon Neil Cooper) และ จอห์น รอเบิร์ต ชริฟเฟอร์ (John Robert Schrieffer) (BCS) ในปี 1957 เป็นทฤษฎีระดับจุลภาค กล่าวคือเป็นทฤษฎีที่เริ่มต้นการพิจารณาสมบัติของตัวนำยวดยิ่งจากกลไกที่เล็กที่สุดทฤษฎีแรกของสภาพนำยวดยิ่งตั้งแต่ที่ได้ถูกค้นพบในปี 1911 เป็นทฤษฎีที่อธิบายสภาวะการนำไฟฟ้ายวดยิ่งที่เป็นผลลัพธ์ระดับจุลภาค ที่เกิดจาก "การควบแน่น" ของคู่อิเล็กตรอนเข้าสู่สถานะคล้ายสถานะ โบซอน (BOSON) กลายเป็นคู่ของอิเล็กตรอนหรือที่เรียกว่าคู่คูเปอร์ จากผลงานวิจัยนี้ทำให้ บาร์ดีน คูเปอร์ และชริฟเฟอร์ ได้รับรางวัลโนเบล ใน ปี 1972 โดยมีคำอธิบายว่า "for their jointly developed theory of superconductivity, usually called the BCS-theory"
ประวัติ

กลางปี ค.ศ. 1950 ได้เห็นความก้าวหน้าอย่างรวดเร็วในความเข้าใจเกี่ยวกับสภาพนำยวดยิ่ง มันเริ่มต้นในรายงานการวิจัยปี 1948, เกี่ยวกับปัญหาของทฤษฎีโมเลกุลของสภาพนำยวดยิ่ง   ซึ่ง ฟริตซ์ ลอนดอน (Fritz London) เสนอว่าสมการปรากฏการณ์ลอนดอน (phenomenological London equations) อาจจะเกิดผลกระทบที่ตามมาของการเชื่อมโยงของสถานะควอนตัม ในปี 1953 ไบรอัน พิพเพิร์ด (Brian Pippard), ได้รับแรงบันดาลใจจากการทดลองการเจาะผ่าน, ได้เสนอว่านี่จะเป็นการปรับเปลี่ยนสมการลอนดอนผ่านพารามิเตอร์มาตราส่วนใหม่ที่เรียกว่าระยะการเชื่อมโยง  (coherence length)  จอห์น บาร์ดีน  (John Bardeen)   นั้นได้โต้แย้งในงานวิจัยในปี  1955 ,  "ทฤษฎีแห่งผลเมสเนอร์   (Meissner  Effect) ในตัวนำยวดยิ่ง"    ว่าการปรับเปลี่ยนดังกล่าวเกิดขึ้นตามธรรมชาติในทฤษฎีที่ว่าด้วยช่องว่างพลังงาน  ส่วนประกอบที่สำคัญคือการคำนวณลีออนนีลคูเปอร์  (Leon Neil Cooper)ของสถานะยึดเหนี่ยวของอิเล็กตรอนในหัวข้อเกี่ยวกับแรงดึงดูดในรายงานการวิจัยของเขา ในปี 1956,  "คู่อิเล็กตรอนที่ถูกยึดเหนี่ยวไว้ในก๊าซของเฟอร์มิ" (Degenerate Fermi Gas)
ในปี 1957 บาร์ดีนและคูเปอร์ ได้รวบรวมส่วนประกอบเหล่านี้และสร้างทฤษฎีดังกล่าว,  ชื่อว่าทฤษฎี BCS ร่วมกับรอเบิร์ต ชริฟเฟอร์ (Robert Schrieffer)  ทฤษฎีได้ถูกเผยแพร่ครั้งแรกในเดือนเมษายนปี 1957 ในจดหมายที่มีชื่อว่า "ทฤษฎีจุลภาคของสภาพนำยวดยิ่ง"  โดยสาธิตให้เห็นว่าการเปลี่ยนเฟสเป็นลำดับที่สอง,  ซึ่งมันสามารถก่อให้เกิดผลเมสเนอร์ (Meissner effect) การคำนวณค่าความร้อนจำเพาะ และระยะเจาะลึกปรากฏอยู่ในบทความในเดือนธันวาคมปี 1957,  ที่มีชื่อว่า  "ทฤษฎีสภาพนำไฟฟ้ายวดยิ่ง" (superconductivity)  พวกเขาได้รับรางวัลโนเบลสาขาฟิสิกส์ ในปี 1972 สำหรับทฤษฎีนี้  ในปี 1950 ทฤษฎีแลนเดา-จินซ์เบิร์ก   (Landau-Ginzburg theory)  ทฤษฎีสภาพนำไฟฟ้ายวดยิ่ง ไม่ได้ถูกอ้างถึงแต่อย่างใดในรายงานวิจัย BCS
ในปี 1986, สภาพนำยวดยิ่งอุณหภูมิสูงได้ถูกค้นพบ (เช่น สภาพนำยวดยิ่งที่อุณหภูมิเหนือขีดจำกัดก่อนหน้านั้นประมาณ 30 K เป็นอย่างมาก; ขึ้นไปเป็นประมาณ 130 K)  เป็นที่เชื่อกันว่าทฤษฎี BCS เพียงอย่างเดียวไม่สามารถอธิบายปรากฏการณ์นี้และผลลัพธ์อื่น ๆ ที่เกิดขึ้นอยู่ในขณะนี้ได้  ผลลัพธ์เหล่านี้ยังคงมีความไม่ค่อยเข้าใจกันนัก; แต่มันยังพอมีความเป็นไปได้ว่าพวกเขาอาจสามารถควบคุมตัวนำยวดยิ่งที่อุณหภูมิต่ำสำหรับวัสดุบางอย่างได้
ภาพรวม

ที่อุณหภูมิต่ำเพียงพออิเล็กตรอนที่อยู่ใกล้พื้นผิวเฟอร์มิ (Fermi surface) กลับกลายเป็นไม่เสถียรกับการก่อตัวของคู่คูเปอร์ คูเปอร์แสดงให้เห็นว่าการยึดเหนี่ยวกันดังกล่าวจะเกิดขึ้นในที่ที่มีศักย์ของแรงดึงดูด, โดยไม่มีสสารอยู่แต่อย่างใดกับการเกิดแรงแบบอ่อน ในตัวนำยิ่งยวดทั่วไป, การดึงดูดมีสมบัติโดยทั่วไปที่จะปฏิสัมพันธ์กับโครงสร้างของอิเล็กตรอน-แลตทิซ  สำหรับทฤษฎี BCS, อย่างไรก็ตาม, ต้องการเพียงแค่ให้มีศักย์ของแรงดึงดูดเท่านั้น, โดยไม่คำนึงถึงจุดกำเนิดที่มาของมันแต่อย่างใด  ในกรอบเค้าโครงของทฤษฎี BCS, สภาพการนำยิ่งยวด (superconductivity) เป็นผลทางมหภาค (macroscopic) ซึ่งเป็นผลมาจากการรวมตัวของคู่คูเปอร์
คู่คูเปอร์

จากการค้นพบปรากฏการณ์ไอโซโทป  (Isotope effect)  ในปี  1950  Reynolds และคณะ (1950) ได้พบว่าอุณหภูมิและสนามวิกฤตจะมีค่าแปรผันกับมวลของไอโซโทปที่เป็น โครงสร้างของแลกทิซ แต่มวลของอิออนที่เป็นโครงสร้างของแลกทิซมีความสัมพันธ์กับความถี่ การสั่นของแลกทิซด้วย  ดังนั้นสภาพนำยวดยิ่งจึงไม่ใช่เกิดจากอิเล็กตรอนแต่เพียง อย่างเดียว แต่ต้องมีอิทธิพลของโฟนอนเข้ามาเกี่ยวข้องด้วย  โดยโฟนอนจะเป็นตัวกลางทำให้อิเล็กตรอน สองตัวที่อยู่ใกล้กันเข้ามาดึงดูดกันในช่วงเวลาสั้น ๆ ด้วยขนาดของแรงที่มีมากกว่าแรงผลัก คูลอมบ์มาก  โดยอิเล็กตรอนแต่ละตัวไม่ใช่อิเล็กตรอน อิสระทั่วไปแต่จะเป็นอิเล็กตรอนที่มีพลังงานใกล้ผิวเฟอร์มีเท่านั้น  ดังนั้นตัวนำนี้จึงมีลักษณะ เป็นกึ่งอนุภาค  (Quasi particle)  โดยมีสถานะพื้นของแต่ละคู่ที่มีผลรวมโมเมนตัมและสปินเท่ากับ ศูนย์  เรียกคู่แบบนี้ว่า  คู่คูเปอร์
ทฤษฎี BCS

บาร์ดีน คูเปอร์ และชริฟเฟอร์ ได้สร้างแบบจำลองของระบบของตัวนำยวดยิ่งที่ประกอบไปด้วย ส่วนของการนำแบบปกติ และส่วนที่เกิดจากอันตรกิริยาการจับคู่ของอิเล็กตรอน เมื่อนำมาคำนวณโดยใช้ทฤษฎีสนามเฉลี่ย สามารถหาสมการของอุณหภูมิวิกฤติของตัวนำยวดยิ่ง สมการของปรากฏการณ์ไอโซโทปและอื่น ๆ  เมื่อพิจารณาทฤษฎี BCS จะพบว่ามีค่าคงตัวแบบ universal เกิดขึ้น 3 คือ ค่าอัตราส่วนของช่องว่างพลังงานต่อสองเท่าของอุณหภูมิวิกฤตมีค่าเท่ากับ 3.53 ค่าสัมประสิทธิของไอโซโทปมีค่า 0.5 และค่าการกระโดดของความจุความร้อนที่อุณหภูมิวิกฤติมีค่า 1.42 และจากทฤษฎี BCS ทำให้สามารถทำนายได้ว่าตัวนำยวดยิ่งแบบดั้งเดิมจะมีอุณหภูมิวิกฤติไม่เกิน 35 เคลวิน
แหล่งข้อมูลอื่น

John Robert Schrieffer, Theory of Superconductivity, (1964), ISBN 0-7382-0120-0
Michael Tinkham, Introduction to Superconductivity, ISBN 0-4864-3503-2
Pierre-Gilles de Gennes, Superconductivity of Metals and Alloys, ISBN 0-7382-0101-4.
Cooper, Leon N ; Feldman, Dmitri (Eds.) (2010). BCS: 50 Years (book). World Scientific. ISBN 978-981-4304-64-1.{{cite book}}:  CS1 maint: multiple names: authors list (ลิงก์)
บรีฌิต บาร์โด

| บรีฌิต บาร์โด |
| --- | --- |
ปี 1962
สารนิเทศภูมิหลัง
เกิด: 28 กันยายน พ.ศ. 2477 (90 ปี) บรีฌิต อาน-มารี บาร์โด
คู่สมรส: โรแฌร์ วาดิม (1952-1957) ฌัก การีเย (1959-1962) กุนเทอร์ ซัคส์ (1966-1969) แบร์นาร์ ดอร์เมล (1992-ปัจจุบัน)
อาชีพ: นักแสดง, นางแบบ, นักร้อง
ปีที่แสดง: 1952-1973
บรีฌิต อาน-มารี บาร์โด (ฝรั่งเศส: Brigitte Anne-Marie Bardot; 28 กันยายน พ.ศ. 2477 — ) อดีตนักแสดงและนักร้องชาวฝรั่งเศส
เธอเป็นบุคคลที่มีชื่อเสียงคนแรก ที่ใบหน้าถูกใช้เป็นต้นแบบของมารียาน (ฝรั่งเศส: Marianne) สัญลักษณ์ของประเทศฝรั่งเศส ระหว่างปี 1968 ถึง 1978  ตามด้วยเมอรีล แมททีกซ์ และแคเทอรีน เดอเนิฟ
ในช่วงคริสต์ทศวรรษ 1990 บาร์โดได้มีบทบาททางการเมือง โดยเธอได้แสดงความเห็นทางการเมืองในด้านการอพยพชาวมุสลิมในประเทศฝรั่งเศส และรักร่วมเพศ
แหล่งข้อมูลอื่น

Brigitte Bardot ที่อินเทอร์เน็ตมูวีเดตาเบส
Brigitte Bardot Foundation เก็บถาวร 2005-06-14 ที่ เวย์แบ็กแมชชีน
ยูอิ อิชิกาวะ

| ยูอิ อิชิกาวะ |
| --- | --- |
石川 由依

เกิด:  (1988-05-30) 30 พฤษภาคม ค.ศ. 1988 (36 ปี) จังหวัดเฮียวโงะ ประเทศญี่ปุ่น
อาชีพ: นักพากย์
องค์การ: mitt management
ส่วนสูง: 161 ซม.
ยูอิ อิชิกาวะ (石川 由依, 30 พฤษภาคม 1988 -) เป็นนักพากย์และนักแสดงชาวญี่ปุ่น (อดีตนักแสดงเด็ก) เกิดที่จังหวัดเฮียวโงะ สังกัด mitt management
สูง 161 ซม.  แต่งงานแล้ว
ผลงานพากย์

ผ่าพิภพไททัน (มิกาสะ แอ็กเกอร์แมน)
ไอกัตสึ! (ชินโจว ฮินากิ)
สงครามเวหา ฟาฟเนอร์ (มิกางามิ มิมิกะ)
น้องสาวของผมคืออาจารย์เอโรมังกะ (ทากาซาโงะ โทโมเอะ)
ไวโอเล็ต เอเวอร์การ์เดน (ไวโอเล็ต เอเวอร์การ์เดน)
เคะโมะโนะเฟรนด์ส 2 (คิวรุรุ)
สตรีศักดิ์สิทธิ์อิทธิฤทธิ์สารพัดอย่าง (ทากานาชิ เซย์)
อควาโทปแห่งทรายขาว (ฮาเอบารุ จิยุ)
อลิซเกียร์เอจิส (โมโมชินะ ฟุมิกะ)
เอ็นเตอไพรส์  (อาซูเลน)
วัชรกร มะโนวร

| ข้อมูลส่วนตัว |
| --- | --- | --- | --- |
ชื่อเต็ม:  วัชรกร มะโนวร
วันเกิด:   (1996-06-17) 17 มิถุนายน ค.ศ. 1996 (28 ปี)
สถานที่เกิด:  จังหวัดเชียงราย ประเทศไทย
ตำแหน่ง:  กองกลาง
ข้อมูลสโมสร
สโมสรปัจจุบัน:  บางกอก
หมายเลข:  18
สโมสรเยาวชน
:  เพื่อนตำรวจ
:  เชียงราย ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
|  |  เชียงราย ยูไนเต็ด |   |   |
| 2558 |  น่าน |   |   |
| 2559 |  ร้อยเอ็ด ยูไนเต็ด |   |   |
| 2559 |  ลำปาง |   |   |
| 2560 |  แพร่ ยูไนเต็ด |   |   |
| 2561 |  ลำปาง |   |   |
| 2562–2564 |  บุรีรัมย์ ยูไนเต็ด |  0 |  (0) |
| 2562 |  → ขอนแก่น (ยืมตัว) |  16 |  (0) |
| 2563–2564 |  → อุทัยธานี (ยืมตัว) |  3 |  (0) |
| 2564–2565 |  อุทัยธานี |  22 |  (2) |
| 2565 |  กระบี่ |  12 |  (0) |
| 2566–2567 |  อุทัยธานี |  28 |  (0) |
| 2567– |  บางกอก |  21 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 พฤษภาคม 2566
วัชรกร มะโนวร เป็นนักฟุตบอลชาวไทยจากจังหวัดเชียงราย ปัจจุบันลงเล่นตำแหน่งกองกลาง ปัจจุบันเล่นให้กับบางกอก ในไทยลีก 2
สโมสรอาชีพ > บุรีรัมย์ ยูไนเต็ด

ในเดือนพฤศจิกายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัววัชรกร มะโนวร นักเตะดาวรุ่งจากลำปาง มาร่วมทีมเป็นที่เรียบร้อย โดยเขาจะสวมเสื้อหมายเลข 88 ต่อมาในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร วัชรกรมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 19 มิถุนายน พ.ศ. 2562 การแข่งขันช้าง เอฟเอคัพ รอบ 32 ทีมสุดท้าย วัชรกรลงเล่นนัดแรกให้กับสโมสร และทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ
สโมสรอาชีพ > บุรีรัมย์ ยูไนเต็ด > ขอนแก่น (ยืมตัว)

ในวันที่ 19 มิถุนายน พ.ศ. 2562 หลังจากที่การแข่งขันช้าง เอฟเอคัพ รอบ 32 ทีมสุดท้าย จบลงไปได้ไม่กี่ชั่วโมง ขอนแก่นในไทยลีก 2 ได้บรรลุข้อตกลงในการยืมตัววัชรกร มะโนวร จากบุรีรัมย์ ยูไนเต็ด เป็นที่เรียบร้อย โดยสัญญายืมตัวจะมีผลจนจบฤดูกาล 2562
จบฤดูกาล วัชรกรลงเล่นในลีกให้กับขอนแก่นทั้งหมด 16 นัด ช่วยให้สโมสรจบอันดับที่ 8 ซึ่งเป็นครึ่งบนของตาราง
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2562 | ไทยลีก | 0 | 0 | 1 | 1 | 0 | 0 | 0 | 0 | — | — | 1 | 1 |
| ขอนแก่น (ยืมตัว) | 2562 | ไทยลีก 2 | 16 | 0 | — | — | — | — | — | — | — | — | 16 | 0 |
| บุรีรัมย์ ยูไนเต็ด | 2563 | ไทยลีก | 0 | 0 | 1 | 0 | 0 | 0 | 0 | 0 | — | — | 1 | 0 |
บริการสุขภาพในสหราชอาณาจักร

โรงพยาบาลเซนต์ทอมาซิส โรงพยาบาลสอนสังกัดเอ็นเอชเอสแห่งหนึ่งในลอนดอน
บริการสุขภาพในสหราชอาณาจักร เป็นกิจการที่อำนาจเป็นของท้องถิ่นในประเทศอังกฤษ ไอร์แลนด์เหนือ สกอตแลนด์ และเวลส์ ในแต่ละประเทศยังประกอบด้วยบริการสุขภาพที่รัฐเป็นผู้อุดหนุนเป็นของตนเอง ภายใต้งบประมาณจากรัฐบาลและรัฐสภาคนละส่วนกัน ในแต่ละประเทศจึงมีนโยบายสุขภาพ ลำดับขั้นความสำคัญ และการจัดสรรงบประมาณที่แตกต่างกัน นับตั้งแต่การกระจายอำนาจสู่ท้องถิ่น บริการสุขภาพในทั้งสี่ประเทศสามารถดูเพิ่มที่บริการสุขภาพในประเทศอังกฤษ, เวลส์, สกอตแลนด์ และไอร์แลนด์เหนือ
ถึงแม้จะมีระบบบริการสุขภาพที่แยกกันในแต่ละประเทศ ประสิทธิภาพการทำงานของบริการสุขภาพแห่งชาติ (เอ็นเอชเอส) ทั่วทั้งสหราชอาณาจักรสามารถนำมาวัดเพื่อเปรียบเทียบกับชาติอื่น ๆ ได้ ในปี 2017 รายงานของกองทุนเครือจักรภพจัดอันดับให้สหราชอาณาจักรมีระบบบริการสุขภาพที่ดีที่สุดในโลกพัฒนาแล้ว และดีที่สุดในสาขากระบวนการดูแล (Care Process ได้แก่ ประสิทธิภาพ, ความปลอดภัย, การประสานงาน, การมีผู้ป่วยเป็นศูนย์กลาง) และความเท่าเทียม นอกจากนี้สหราชอาณาจักรยังได้รับการจัดอันดับว่าดีที่สุดในรายงานของปี 2007, 2010 และ 2014
ระบบการรักษาประคับประครองของสหราชอาณาจักรยังได้รับการจัดอันดับให้ดีที่สุดในโลกตามรายงานของอีคอโนมิสต์อินเทลลิเจนซ์ยูนิต ในขณะที่อัตราการรอดชีวิตของผู้ป่วยมะเร็งในปี 2005–2009 ในสหราชอาณาจักรต่ำกว่ามาตรฐานของยุโรปอยู่สิบปี อย่างไรก็ตาม ในปีถัด ๆ มาก็เพิ่มสูงขึ้น ในปี 2015 สหราชอาณาจักรอยู่อันดับที่ 14 จาก 35 ประเทศ ในดัชนีผู้บริโภคสุขภาพยุโรปประจำปี อย่างไรก็ตาม ดัชนีดังกล่าวถูกวิพากษ์วิจารณ์ถึงความแม่นยำโดยนักวิชาการ
ในข้อมูลปี 2018 ของโออีซีดี ระบุว่าสหราชอาณาจักรจัดสรรงบประมาณสุขภาพให้ประชากรอยู่ที่ 3,121 ปอนด์ต่อหัว การใช้จ่ายสำหรับบริการสุชภาพเทียบเป็นสัดส่วนของจีดีพีสูงขึ้นตลอดตั้งแต่ปี 1997 (ในปี 1997 อยู่ที่ 6.8%) โดยในปี 2019 อยู่ที่ 10.2 % ของจีดีพี ในปี 2017 สหราชอาณาจักรใช้จ่ายค่าบริการสุขภาพ 2,989 ปอนด์ต่อหัว คิดเป็นประมาณค่ากลางของประเทศในกลุ่มโออีซีดี
ลักษณะร่วม

บริการสุขภาพแห่งชาติ (เอ็นเอชเอส) ของแต่ละประเทศมีแพทย์ทั่วไป (จีพี) ในการให้บริการการแพทย์ปฐมภูมิ และส่งต่อการรักษาไปยังบริการขั้นต่อไปหากจำเป็น ส่วนโรงพยาบาลมีหน้าที่ให้บริการที่เฉพาะทางยิ่งขึ้น รวมถึงการให้บริการแก่ผู้ป่วยโรคจิตเวชและการให้บริการการแพทย์ฉุกเฉิน เภสัชชุมชน (community pharmacy) เป็นของเอกชนแต่จะมีข้อตกลงร่วมกับบริการสุขภาพแต่ละแห่งเพื่อให้บริการยาสั่ง
ระบบบริการสุขภาพสาธารณะยังให้บริการรถพยาบาลโดยไม่เสียค่าใช้จ่ายหากผู้ป่วยต้องพบแพทย์โดยการเดินทางต้องใช้บริการที่รถพยาบาลมีให้ (เช่น การพยุงสัญญาณชีพ) หรือเมื่อผู้ป่วยไม่สามารถเดินทางด้วยขนส่งสาธารณะ บริการเหล่านี้โดยทั่วไปได้รับการช่วยเหลือเมื่อจำเป็นโดยบริการรถพยาบาลของอาสาสมัคร เช่น สภากาชาดอังกฤษ, สมาคมรถพยาบาลเซนต์แอนดรูว์, รถพยาบาลเซนต์จอห์น เป็นต้น นอกจากนี้ บริการขนส่งผู้ป่วยทางอากาศยังมีให้บริการโดยบริการขนส่งพยาบาลสก็อตในประเทศสกอตแลนด์ และบริการอื่น ๆ ตามพื้นที่ ในกรณีฉุกเฉินเฉพาะ การขนส่งผู้ป่วยทางอากาศอาจให้บริการโดยกองทัพบก เรือ อากาศ หรือตามที่มีพร้อมให้บริการในโอกาสนั้น ๆ
สำหรับบริการทันตกรรม ทันตแพทย์สามารถคิดค่าบริการผู้ป่วยในระบบเอ็นเอชเอสได้ตามอัตราค่าบริการที่กำหนดไว้ในแต่ละประเทศ ในขณะที่ผู้ป่วยที่พบทันตแพทย์นอกเหนือจากระบบเอ็นเอชเอส จะต้องจ่ายค่าใช้จ่ายเองทั้งหมด ประมาณครึ่งหนึ่งของรายได้ของทันตแพทย์ในประเทศอังกฤษมาจากเงินอุดหนุนของเอ็นเอชเอส
สำหรับการซื้อยา เอ็นเอชเอสมีอำนาจทางการตลาดที่สูงมากถึงขั้นที่มีผลต่อราคายาในตลาดโลก และโดยทั่วไปจะประเมินและพยายามทำให้ราคาต่ำ และมีหลายประเทศที่เลียนแบบหรือปรับใช้ระบบการประเมินยาของสหราชอาณาจักร
สหสันนิบาตยะไข่

| สหสันนิบาตยะไข่ ရက္ခိုင့်အမျိုးသားအဖွဲ့ချုပ် |
| --- | --- |
ชื่อย่อ: ULA
ประธาน: ทู่นเมียะไนง์
รองประธาน: โญทู่น-ออง
ก่อตั้ง: 2555
ปีกติดอาวุธ: กองทัพยะไข่
อุดมการณ์: ชาตินิยมยะไข่ สมาพันธรัฐ
เพลง: အာရက္ခနိုင်ငံတော် Arrakkha Land
เว็บไซต์
www.ulaparty.com (archived copy)
ธงประจำพรรค

การเมืองพม่า   รายชื่อพรรคการเมือง การเลือกตั้ง
สหสันนิบาตยะไข่ (พม่า: ရက္ခိုင့်အမျိုးသားအဖွဲ့ချုပ်, อังกฤษ: United League of Arakan, ULA) เป็นองค์การการเมืองของชาวยะไข่ที่ตั้งอยู่ในไลง์ซา รัฐกะชีน ประเทศพม่า กองกำลังติดอาวุธคือกองทัพยะไข่ พลตรี ทู่นเมียะไนง์ เป็นประธานของสหสันนิบาต และพลจัตวา โญทู่น-ออง ดำรงตำแหน่งเลขาธิการ สหสันนิบาตยะไข่เป็นสมาชิกของคณะกรรมาธิการปรึกษาและเจรจาการเมืองแห่งสหพันธ์ (FPNCC) ซึ่งเป็นทีมเจรจาทางการเมืองที่ก่อตั้งโดยกลุ่มติดอาวุธชาติพันธุ์เจ็ดกลุ่มในพม่า